MICRO ร่วมบริจาคโลหิต “รพ. กรุงเทพ สนามจันทร์” สานต่อชีวิต
MICRO ร่วมบริจาคโลหิต โครงการ “Micro Save Life” สานต่อชีวิต ทำดีต่อสังคม นำไปช่วยเหลือผู้ป่วยที่รอรับการรักษา และยังเป็นการสำรองโลหิต
MICRO ร่วมบริจาคโลหิต โครงการ “Micro Save Life” สานต่อชีวิต ทำดีต่อสังคม นำไปช่วยเหลือผู้ป่วยที่รอรับการรักษา และยังเป็นการสำรองโลหิต
28 ก.ย. 2565

บริษัท ไมโครลิสซิ่ง จำกัด (มหาชน) หรือ MICRO นำโดย นาย ปรีดา ไอรมณีรัตน์ รองกรรมการผู้จัดการด้านทรัพยากรและการลงทุน พร้อมพนักงาน ร่วมบริจาคโลหิต ในโครงการ “Micro Save Life” ชาวไมโครลิสซิ่ง ร่วมใจให้โลหิต สานต่อชีวิต ทำดีต่อสังคม ณ ลานหน้าอาคารโรงพยาบาลกรุงเทพ สนามจันทร์ จ.นครปฐม เมื่อวันที่ 23 กันยายน 2565 ที่ผ่านมา
โดยโครงการ “Micro Save Life” เป็นการสานต่อเจตนารมณ์ “การให้” ของนายธรรมศักดิ์ อัชญาวัฒน์ ประธานผู้ก่อตั้งบริษัท เพื่อส่งต่อน้ำใจร่วมสนับสนุนจัดหาปริมาณโลหิต นำไปช่วยเหลือผู้ป่วยที่รอรับการรักษา และยังเป็นการสำรองโลหิต เพื่อผู้ประสบภัย หรือประสบอุบัติเหตุ ในพื้นที่ต่างๆ ให้กับโรงพยาบาลทั่วประเทศ ที่ประสบปัญหาขาดแคลนโลหิตอย่างมาก ซึ่งถือเป็นกิจกรรมเพื่อสังคมที่ช่วยเหลือเพื่อนมนุษย์ได้อย่างแท้จริง